התרסקות ההרקולס בג'בל חלאל

במסגרת תרגיל של צה"ל, התרסק מטוס הרקולס של חיל האוויר הישראלי על הר ג'בל חלאל שבסיני ב־25 בנובמבר 1975. כל תשעת אנשי הצוות ו־11 הלוחמים שהיו על סיפונו נספו בתאונה, שהגורם לה היה ככל הנראה סערה ותנאי ראות קשים ששררו במקום.

שני מטוסי הרקולס של טייסת 131 המריאו מבסיס חיל האוויר לוד (בח"א 27) בליל 25 בנובמבר 1975, לתרגיל "שחרית" שנערך בשיתוף עם כוחות היבשה. המטוסים אספו כוחות קרקעיים ממנחת כונתילה שבסיני לשם הובלתם לבסיס חצרים. עקב טעות בניווט, נכנסו המטוסים לנתיב מקביל לזה שתוכנן. בקר הטיסה הודיע למטוס המוביל, שקברניטו היה סרן , שהוא נמצא 15 ק"מ מערבית לנתיב המתוכנן. המטוסים נכנסו לענן כבד והמטוס המוביל, מס' 203, פגע בג'בל חלאל, קרוב לפסגתו, והתרסק. טייס המטוס השני ראה את הפיצוץ ומיד טיפס לגובה וניצל.

קישורים חיצוניים
 
 
 כתבה על סרן משה לביא באתר יוטיוב שהוכנה על ידי משה גרטל לרגל יום הזיכרון תשע"ב.
 

צה"ל: תאונות אימונים
חיל האוויר הישראלי: תאונות אוויריות
תקריות ואסונות תעופה בסיני
תקריות ואסונות תעופה עקב מזג אוויר קשה
1975 בישראל
תקריות ואסונות תעופה ב-1975
תקריות ואסונות תעופה בישראל